
A V I Z

asupra propunerii legislative privind exonerarea de la plată
 a unor sume de către personalul plătit din fonduri publice
În conformitate cu prevederile art.95 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată, spre dezbatere şi avizare, cu propunerea legislativă privind exonerarea de la plată a unor sume de către personalul plătit din fonduri publice, trimisă cu adresa nr.Pl - x 528 din 27 noiembrie 2013, înregistrată cu nr.4c-11/1393 din 28 noiembrie 2013.
Senatul, în calitate de primă Cameră sesizată, a respins propunerea  legislativă în şedinţa din 18 noiembrie 2013.
Potrivit dispoziţiilor art.75 din Constituţia României, republicată, şi ale art.92 alin.(9) pct.1 din Regulamentul Camerei Deputaţilor, republicat, Camera Deputaţilor este Cameră decizională. 
În conformitate cu prevederile art.61 din Regulamentul Camerei Deputaţilor, republicat, Comisia juridică,  de  disciplină şi imunităţi a dezbătut iniţiativa legislativă în şedinţa din 16 decembrie 2013.
Membrii Comisiei au examinat propunerea legislativă supusă avizării, expunerea de motive, punctul de vedere negativ al Guvernului, transmis cu adresa nr.1934 din 18 octombrie 2013 şi avizul favorabil al Consiliului Legislativ, aviz transmis prin adresa cu nr.564 din 17 iunie 2013.
În urma dezbaterilor, Comisia juridică, de disciplină şi imunităţi a hotărât, cu majoritate de voturi, avizarea negativă a propunerii legislative privind exonerarea de la plată a unor sume de către personalul plătit din fonduri publice. 
În raport de obiectul şi conţinutul reglementării, iniţiativa legislativă face parte din categoria legilor ordinare.

